open-index/open-wikipedia-markdown huggingface dataset:
Nord-Makedonia i Junior Eurovision Song Contest

**Nord-Makedonia** debuterte i Junior Eurovision Song Contest i 2003 i København i Danmark, med songen «Ti ne me poznavaš», framført på makedonsk av Marija og Viktorija. Nord-Makedonia har delteke i tevlinga elleve gongar; i perioden 2003 til 2011, 2013 og 2015. Bidraga vart valde gjennom den nasjonale finalen Junior Eurosong, arrangert av den makedonske kringkastaren Makedonska radio televizija. Sidan 2013 har bidraga vore valde internt av den makedonske kringkastaren.

Fram til og med 2018, heitte landet Republikken Makedonia, men i Junior Eurovision-samanheng gjekk landet under namnet F.Y.R. Macedonia, grunna namnetvisten med nabolandet Hellas.

## Namnendring
I februar 2019 endra landet namn frå "Republikken Makedonia" (*Republika Makedonija*) til "Republikken Nord-Makedonia" (*Republika Severna Makedonija*). Hellas hadde ikkje godtatt at landet hadde namnet "Makedonia" fordi  Makedonia i Hellas er eit område nord i Hellas, og Hellas meinte at Makedonia er eit gresk namn. Som eit kompromiss vart republikken Makedonia i 1993 anerkjend av Dei sameinte nasjonane under namnet **Den tidlegare jugoslaviske republikken Makedonia** (makedonsk Πоранешна Југословенска Република Македонија, Poranesjna Jugoslovenska Republika Makedonija). I 2019 inngjekk Hellas og Nord-Makedonia eit kompromiss som innebar at Hellas anerkjente landet mot at det tok namnet "Nord-Makedonia".

## Bidraga i Junior Eurovision Song Contest

## Røystehistorikk

## Galleri

File:JESC 2013 (Macedonia) Barbara Popović at rehearsal 1.jpg|Barbara Popović i Kiev 2013
File:Ivana Petkovska & Magdalena Aleksovska at stage of JESC 2015.jpg|Ivana Petkovska & Magdalena Aleksovska i Sofia 2015
File:JESC 2016 Martija Stanojkovic (Macedonia).jpg|Martija Stanojkovikj i Valletta 2016
File:JESC 2018 partisipants. Marija Spasovska (F.Y.R. Macedonia) (2).jpg|Marija Spasovska i Minsk 2018
File:Dajte Muzika mk jesc2021.jpg|Dajte muzika i Paris 2021


## Sjå òg
* Nord-Makedonia i Eurovision Song Contest

## Fotnotar

## Kjelder
* Nord-Makedonia i Junior Eurovision Song Contest

**Denne artikkelen bygger på «[[:en:Macedonia in the Junior Eurovision Song Contest|Macedonia in the Junior Eurovision Song Contest]]» frå ,  den 17. september 2014.*
Dibbiyeh

**Debbiyeh** er ein landsby i Libanon i Chouf distrikt, kring 30&nbsp;km sør for Beirut i Libanon.

## Kjelder

**Denne artikkelen bygger på «[[:en:Dibbiyeh|Dibbiyeh]]» frå ,  den 17. september 2014.*
Gharife

**Gharifeh** eller **Gharife** er ein landsby i Chouf distrikt i Libanon. 

Namnet har ukjend opphav, men kan kome frå assyrisk og tyde «klippe».

Gharifeh ligg 800 meter over havet, 56 km frå hovudstaden i Libanon, Beirut, og 8&nbsp;kilometer frå Beit Ed Dine, det administrative senteret i distriktet. Det bur kring 8&nbsp;260 innbyggjarar i Gharifeh. 

Gharifeh er omgjeve av høge fjell og skogar. Han er kjend for olivenolja som kjem frå oliventre daterte til romartida. Det er gjort mange arkeologiske funn kring Gharifeh, som ei bru mellom Chouf og  Iqlim el Kharroub, steinmøller og gamle romerske krukker. 

## Kjelder

**Denne artikkelen bygger på «[[:en:Gharife|Gharife]]» frå ,  den 17. september 2014.* 
*** oppgav desse kjeldene:*
Jahlieh

**Jahlieh**, òg skrive **Jahliye** eller **Jahliyeh**, er ein landsby i Libanonfjella i Shouf distrikt, 35 kilometer søraust for Beirut, kring 400 til 650 meter over havet. Han dekkjer eit område på kring 250 hektar og har kring 5&nbsp;500 innbyggjarar fordelte på kring 600 hus. Av landsbyar i nærleiken finn ein Daraya, Binwayte, Deir Dourit og Baakline.

## Kjelder

**Denne artikkelen bygger på «[[:en:Jahlieh|Jahlieh]]» frå ,  den 17. september 2014.*
Jbaa

**Jbaa** (arabisk جباع) er ein by i Nabatieh guvernement, sør i Libanon.

Jbaa er setet i Iqlim al-Tuffah. Det ligg mange naturlege kjelder kring landsbyen og er derfor ein turiststad med fleire restaurantar og hotell. Jbaa ligg kring 12&nbsp;km frå byen Nabatieh, og 68&nbsp;km frå hovudstaden Beirut.

Innbyggjartalet var kring 10&nbsp;000, men 80 % av dei flytta under den isralske okkupasjonen på slutten av 1900-talet.

## Kjelder

**Denne artikkelen bygger på «[[:en:Jbaa|Jbaa]]» frå ,  den 17. september 2014.* 
*** oppgav desse kjeldene:*
Jieh

**Jieh** (eller **Jiyé, Jiyeh**, arabisk الجية) er ein kystby i Libanon med eit estimert folketal på 5000. Han ligg 23&nbsp;km sør for Beirut i Chouf distrikt, 20 minuttar unna langs motorvegen mellom Beirut og Sidon. I fønikisk tid vart han kalla **[[Porphyreon]]** og var ei naturleg hamn, som framleis er i bruk i dag. Byen er òg kjend for den sju kilometer lange sandstranda, noko som er sjeldan å sjå på den klippete kysten til Libanon. 

Den hebraiske profeten Jonah skal ha kome i land her, då han vart spytta ut av ein enorm fisk, slik det vart skildra i Gamletestamentet, og det vart bygd eit tempel som framleis står i dag. Mange invasjonsstyrkar passerte gjennom Porphyreon som egyptaren Tohomtmos, som sette soldatane sine i land her for å kjempe vidare mot nord. Aleksander den store tok seg ein kvil ved kysten her, etter åtaket på Tyr. St. Peter og apostelen Paulus vandra òg gjennom Jieh fleire gonger.

I moderne tid vart Jieh hardt råka av den libanesiske borgarkrigen som varte frå 1975 til 1990. Som ein kystby var han sårbar for mange raid frå PLO i området, i tillegg til den israelske invasjonen i 1980-åra. Jieh er bygd opp att, men det går seinare her enn i hovudstaden Beirut. 

## Arkeologi
Byen har fleire arkeologiske ruinar, somme gravlagde under moderne bygningar, medan andre ventar på å bli grave fram. Ein har funne mosaikk som syner soga om profeten Jonah og fisken i Gamletestamentet i kyrkjer. Døme på desse er den store golvmosaikken frå bysantinsk tid, som var så store at ein trengde lastebilar for å frakte dei til eit museum. 

## Turisme
Det store turistmålet i Jieh er den 7&nbsp;km lange sandstranda. Han ligg nær Beirut og vatnet er reint nok til at ein kan symje her. Fleire privateigde feriestader ligg langs stranda, og tar i mot mange turistar. Ein del av stranda er berre for kvinner.

## Kjelder

**Denne artikkelen bygger på «[[:en:Jieh|Jieh]]» frå ,  den 17. september 2014.* 
*** oppgav desse kjeldene:*
*Jieh Of  ficial website - www.jieh.gov.lb
*JiehOnline
*jieh official Facebook - https://www.facebook.com/pages/Jieh/204587569609638?ref=hl
*Pollution i Libanon
*USA Trade Online: Libanon Country Analysis
*Blank, S.J. (Ed), Middelhavet Security into the coming Millennium, 1999
*St Charbel College Website (French) 
*Electricite du Liban website 
*North York Knights of Columbus Website for fundraising the rebuilding of churches where Jesus walked and preached
*Bamboo Bay Jieh, 360° Panoramic View
*Kazzi, Antoine Naji, 1988, Porphyreon: The path of history, Khalifh publishing, Beirut, Libanon
#   Azzi, A., *Jieh Through history* Atallah Family Website 
#  Pictures of Byzantine church excavations, Dec 2004
#  Bamboo Bay Jieh, 360° Panoramic View
Joun

**Joun** (òg kalla **Joon, Djoun**, på arabisk جون) er ein landsby i Libanon på nokre åsar i Chouf distrikt (arabisk قضاء الشوف) i Libanonfjella guvernement, kring 13 km frå byen Sidon.

Joun er eit assyrisk namn som tyder «hjørnet», og ligg mellom Libanonfjella og Sør-Libanon, og dannar ei hjørneform. 

Folketalet er kring 7&nbsp;400 og innbyggjarane er hovudsakleg gresk-katolikkar, sjiamuslimar og maronittar.

Joun er ein landsby rik på oliventre og druer og er kjend for olivenolje og såpe.

## Historie
Joun er ein gammal landsby som ligg oppom tempelet for den fønikiske guden Eshmun nær byen Sidon.

## Kjelder

**Denne artikkelen bygger på «[[:en:Joun|Joun]]» frå ,  den 17. september 2014.* 
*** oppgav desse kjeldene:*



## Bakgrunnsstoff
* Memoirs of Lady Hester Stanhope http://books.google.com/books?hl=en&lr=&id=uvUKAAAAYAAJ&oi=fnd&pg=PR1&dq=memoirs+/+hester+stanhope+&ots=29pWpCDtFe&sig=jgUmW8oEsxUolsaUU4_y-oHcvjM#PPR1,M1
* http://www.middleeast.com/joun.htm
* http://www.lebarmy.gov.lb/article.asp?ln=ar&id=7806
Kfarfakoud

**Kfarfakoud** (Kfarfakud eller Kafarfakoud, arabisk كفرفاقود) er ein landsby i Chouf distrikt i Libanon som ligg mellom dalane i dei libanesiske kystfjella.

Namnet Kfarfakoud har opphav i assyrisk-arameisk språk (*kfar*: land; *fakoud*: guvernør eller landeigar).

Historisk sett har ein tenkt at landsbyen høyrte til «Khalwat»-delen av Kfarhammil (كفرحمل) og vart heilt øydelagd av eit jordskjelv på 500-talet og bygd opp att ein ny stad. Ei kjend segn er at Ajouz Lkhair (عجوز الخير) var den einaste personen som overlevde katastrofen. Området kring landsbyen er grønt og det ligg ein eikeskog på austsida.

## Kjelder

**Denne artikkelen bygger på «[[:en:Kfarfakoud|Kfarfakoud]]» frå ,  den 17. september 2014.* 
*** oppgav desse kjeldene:*
*kfarfakoud.com
Moukhtara

**Moukhtara** er ein liten by i Chouf distrikt i Libanonfjella guvernement i Libanon. Han er heimbyen til Walid Jumblatt, leiaren for Progressiv sosialistparti i Libanon.

Det vart gjort eit arkeologisk funn i landsbyen, utgraven i 1963 av Jacques Cauvin som fann mange flintreiskap frå yngre steinalder.

## Kjelder

**Denne artikkelen bygger på «[[:en:Moukhtara|Moukhtara]]» frå ,  den 17. september 2014.* 
*** oppgav desse kjeldene:*
Relieff

**Relieff** er ei form for skulptur der motivet er delvis opphøgd og framheva i høve til ei plan bakgrunnssflate. I *høgrelieff* eller *hautrelieff* står den biletlege framstillinga opp frå bakgrunnsplanet, i lågrelieff eller basrelieff er djupneforholda sterkt forkorta og figurframstillinga trer ikkje mykje fram frå bakgrunnsplanet. Det finst også mellomformer (demi-relief) og *relief en creux*, nedsenka relieff.

Ordet «relieff» kjem frå italiensk *rilievo* gjennom fransk *relief* og tyder 'gjort høgare'. Omgrepet blei først brukt av Cennino Cennini rundt 1400. Teknikken er særs gammal, og er mellom anna kjend frå istidskunst. Dei fleste kulturfolk har hatt ei eller anna form for relieffer eller skulpturell flatekunst. I Sumer, Assyria og Det gamle Egypt blei relieff mellom anna brukt til å dekorera gravminne, tempel, medaljongar og myntar. Det same galdt Hellas i antikken og Romarriket, der ein kan nemna dei greske Parthenonrelieffa og den 40 meter høge Trajansøylen av marmor i Roma. Relieff er også kjend frå tempel og byggverk elles i verda, for eksempel på øya Elephanta ved Mumbai i India og tempelruinen Borobudur på Java i Indonesia. I Noreg finn ein relieffkunst frå norrøn tid i dyreornamentikk på smykke og i treskurd.

Under renessansen lærte kunstnarar seg nye teknikkar for å visa anatomi og perspektiv meir realistisk både i måleri og relieff. Lorenzo Ghiberti sine berømte relieffutsmykka bronsedører *Porta del Paradiso* til baptisteriet i Firenze stammar frå tidleg i denne perioden.

## Sjå òg
*Kamé

## Kjelder

*«Relieff» (14. februar 2009), *Store norske leksikon*. Fri artikkel henta 18. september 2014.


**Denne artikkelen bygger på «[[:nb:Relieff|Relieff]]» frå ,  den 18. september 2014.*  
 
## Bakgrunnsstoff
Niha Chouf

**Niha** (arabisk نيحا) er ein by i Chouf i Libanonfjella i Libanon.  Byen ligg 38&nbsp;km frå Beirut og har eit areal på kring 27.5 kvadratkilometer. Det bur kring 3&nbsp;500 innbyggjarar i byen. Han er kjend for olivenlundane sine og druer, epler, plummer og mandlar. Turistattraksjonane i byen er St. Josef-kyrkja, El Qa'ah-kjelda, grava til profeten Job og Nihaborga. Den kjende libanesiske songaren Wadih El Safi var fødd i Niha.

## Etymologi
Namnet Niha vert nytta om fire libanesiske byar: Niha i Zahlé; Niha i Batroun; Niha i Tyr og Niha i Chouf. Ordet neeha er assyrisk og syner til at plassen er fredfull.

## Historie
I følgje ei drusisk segn skal gravstaden til profeten Job ligge på ein ås oppom Niha. Det finst mange grotter, både naturlege og menneskeskapte, kring Niha. Ei av desse er ei festningsgrotte som vart skoren ut i klippene under krosstoga mellom 1165 og 1260. Denne vert kalla Nihaborga eller *Shakif Tiro*. I følgje ei populær soge, skal prinsen Fakhreddine El Ma'ani II ha gøymd seg der då han flykta frå osmanarane i 1635. Men meir nøyaktige historiske versjonar knyter denne hendinga til faren til prinsen, Korkomaz i 1584.

## Kjelder

**Denne artikkelen bygger på «[[:en:Niha Chouf|Niha Chouf]]» frå ,  den 18. september 2014.* 
*** oppgav desse kjeldene: *
*Debenham, Frank (1972). «El Atlas de nuestro tiempo», The Reader's Digest Association Limited, London, 241
Shheem

**Sjhim**, **Chhim**, **Chehime**, **Chim**, eller **Shheem** (arabisk شحيم) er ein by i Libanon som ligg 47 km søraust for Beirut. Sjhim ligg ved fire fjell i Chouf distrikt i Libanon. Han er busett av sunnimuslimar og har kring 49&nbsp;000 innbyggjarar. Sjhim er den største sunni-byen i Shouf-regionen. 

## Kjelder

**Denne artikkelen bygger på «[[:en:Shheem|Shheem]]» frå , den 18. september 2014.*
Pekka Vasala

**Pekka Vasala** () frå Helsingfors er ein finsk tidlegare friidrettsutøvar som tevla internasjonalt på mellomdistansane. Han vart olympiameister på 1500 meter under sommar-OL 1972. Begge dei personlege rekordane; 1.44,5 på 800 m og 3.36,3 på 1500 m oppnådde han i den same OL-sesongen.

## Aktiv
Vasala slo gjennom i 1968-sesongen og imponerte særleg på 1500 m, der han forbetra sin personlege rekord til 3.41,8. I den finske meisterskapen fekk han bronse på distansen. Han fekk  delta under OL 1968 i Mexico-byen, der han vart utslått i forsøksheatet. Året etter vart han finsk meister på 1500 m og tok bronsen på 800 m. Under EM 1969 kom han på niandeplass på 1500 m.

I 1970 forbetra Vasala dei personlege rekordane på mellomdistansane med høvesvis fire og åtte tidels sekund til 1.49,1 og 3.41,0. Både det året og året etter vart han finsk dobbelmeister på dei to mellomdistansane. Den 1. juli 1971 forbetra Vasala den finske rekorden på 1500 m til 3.38,6 under eit stemne på olympiastadion i Helsingfors, der olympiameisteren Kipchoge Keino frå Kenya vart vist til andreplass. Vasala kvalifiserte seg til finalen på 1500 m då EM 1971 fann stad i heimbyen, men atter kom han i mål som niandemann.

Gjennom 1972-sesongen hadde Vasala stor framgang på begge mellomdistansane. På 800 meter sprang han heilt ned mot verdsrekorden med tida 1.44,5. Det var likevel 1500 m som var spesialdistansen og her imponerte han då han midt i juli månad i Åbo flytta sin finske rekord til 3.36,8, ei tid heilt i verdstoppen. Under den finske meisterskapen deltok han på 800 m og sprang i mål på 1.47,0, heile 2,4 sekundar føre nestemann.

Høgdepunkt for Vasala kom 9. september 1972, då han vann gullmedaljen på 1500 meter under OL 1972 i München framom den førre olympiameisteren på distansen; Kipchoge Keino frå Kenya, med Rod Dixon frå New Zealand på bronseplass. Same dagen, på avslutningsdagen for OL, vann landsmannen Lasse Virén gull på 5&nbsp;000 meter, så i løpet av ein halvtime kunne finnane juble over to OL-gull. Også Vasala byrja delta på 5000 m, og sette personleg rekord med 13.45,8 i OL-sesongen.

Vasala sin årsbeste på 1500 m i 1974 var på 3.39,4, og han sette same året personleg rekord på 10&nbsp;000 meter med 29.09,6. Under friidretts-EM i 1974 kom han på sjetteplass på spesialdistansen 1500 m.

### Medaljar og plasseringar i internasjonale meisterskap
*OL 1968 i Mexico by: Utslått i forsøket (4.08,5)
*EM 1969 i Aten: Nr 9 – 3.44,1
*EM 1971 i Helsingfors: Nr 9 – 3.41,5
*OL 1972 i München: Gullmedalje – 3.36,3, framom Kipchoge Keino (3.36,8)
*EM 1974 i Roma: Nr 6 – 3.41,5

Sonen Samuli Vasala hevda seg i internasjonale tevlingar på 5000 m, vart nummer seks i EM i friidrett 1998 i Budapest.
 
## Kjelder
*Friidrott -71, -72, - 73 og -75. Helsingborg.

**Denne artikkelen bygger på «[[:de:Pekka Vasala|Pekka Vasala]]» frå ,  den 18. september 2014.*
Jbeil distrikt

**Byblos** eller **Jbeil distrikt** (Qadaa' Jbail) (arabisk **قضاء جبيل**) er eit distrikt (*[[qadaa]]*) i Libanonfjella guvernement i Libanon, nordaust for hovudstaden Beirut. Det administrative senteret er Byblos, òg kalla Jbeil.

Elvane Al-Madfoun og Nahr Ibrahim dannar høvesvis den nordlege og den sørlege grensa i distriktet, medan Middelhavet ligg i vest, og Libanonfjella i aust. På andre sida av fjella ligg Baalbek i Bekaadalen. 

## Demografi

Folkesetnaden i distriktet er hovudsakleg maronittar etterfølgd av ein sjiamuslimsk minoritet, som dominerer Ibrahimdalen, særleg landsbyane Aalmat, Ras Osta, Hjoula, Bichtlida, Lassa, og Mazraat Es Siyad. Ein gresk-ortodoks minoritet utgjer ein del av folkesetnaden og er spreidd mellom fleire landsbyar som lokalt vert kalla «qornet el roum» (det ortodokse hjørnet). Desse er Mounsef, Jeddayel, Helwe, Berbara, Gharzouz, Rihanneh og Chikhane.

Jbeil har tre seter i det libanesiske parlamentet, to av desse er maronittisk-katolske og det tredje er sjiamuslimsk. 

## Turistmål

Hovudstaden Byblos er ein viktig historisk og arkeologisk stad med ruinar frå fønikarane, romarane og krossfararane. I fjellandsbyen Aannaya ligg St. Maroun-Aannaya kloster og helgenskrinet til St. Charbel (1828-1898), den første libanesiske helgenen (offisielt kanonisert av pave Paul VI i 1977), begge viktige maronittiske, heilage stader. Landsbyen Laqlouq ligg ei høgd på 1750 til 2000 meter og er ein vintersportstad. Ved landsbyen Afqa ligg Afqagrotta, som er den heilage kjelda til elva Adonis (dagens Nahr Ibrahim). Ved landsbyen Bentael (Bintaael) ligg det første verneområdet i Libanon, oppretta i 1981. Ved landsbyen Jaj finst det overlevande sedertre frå dei eldgamle sederskogane. 

## Byar og landsbyar

## Kjelder

**Denne artikkelen bygger på «[[:en:Jbeil distrikt|Jbeil distrikt]]» frå ,  den 18. september 2014.* 
*** oppgav desse kjeldene:*
Niscemi

**Niscemi** er ein by og ein kommune i provinsen Caltanissetta i regionen Sicilia i Italia. Kommunen har 28&nbsp;000 ibuarar og dekker ei flatevidd på 96 km².

Byen Niscemi ligg 332 meter over havet, 88 km søraust for provinshovudstaden Caltanissetta. Folk arbeider hovudsakleg i landbruksnæringa og med industri.

Staden vart grunnlagd i 1626. Under eit jordskjelv i 1693 vart byen mykje skadd, men vart etterpå bygd oppatt på same staden. 

## Kjelder

**Denne artikkelen bygger på «[[:de:Niscemi|Niscemi]]» frå ,  den 18. september 2014.*
Comiso

**Comiso** er ein by og ein kommune i provinsen Ragusa i regionen Sicilia i Italia. Kommunen har i kring 30&nbsp;000 ibuarar og dekker ei flatevidd på 64,9 km².

Comiso ligg 22 km vest for provinshovudstaden Ragusa i det sørlege av Sicilia, 229 meter over havet. Landbruk er hovudnæring, særleg vinproduksjon og grønsakdyrking. Ulike handverksnæringar, som smikunst, snikkarverksemd og tilverking av marmor spelar ei vesentleg rolle i sysselsettinga.

I antikken var Comiso ein gresk koloni med namnet Kasmenai. Byen vart grunnlagd i 642 før vår tid av folk frå Siracusa, og i 212 fvt. øydelagd av romarar. I 1693 vart Comiso sterkt skadd i eit jordskjelv.

## Kjelder


**Denne artikkelen bygger på «[[:de:Comiso|Comiso]]» frå ,  den 18. september 2014.*  

## Bakgrunnsstoff

*
Amsheet

**Amsheet** (arabisk عمشيت, *ʿAmšīt*; òg skrive **Amchit**) er ein houvdsakleg maronittisk kystby i Libanon, kring 40&nbsp;km nord for Beirut.

Det er mange gamle kyrkjer i Amsheet (meir enn hundre og somme gamle synagoger.)

## Demografi
Amsheet har kring 25&nbsp;000 innbyggjarar. Dei fleste innbyggjarane er maronittisk kristne med ein liten minoritet med sjiamuslimar. 

## Økonomi
Amsheet er kjend for korgene og mattene som er voven av palmeblad. Oliven og sitrusfrukt er dei viktigaste jordbruksprodukta frå byen. 

## Kjende folk frå Amsheet
*Michel Sleiman - Libanesisk president
*Charbel Rouhana - songar
*Marcel Khalife - songar
*Aline Lahoud - songar og skodespelarinne
*Elsa Zgheib - skodespelarinne
*Salwa Al Katrib - skodespelarinne og singer
*Romeo Lahoud - kunstnar

## Kjelder

**Denne artikkelen bygger på «[[:en:Amsheet|Amsheet]]» frå ,  den 18. september 2014.* 
*** oppgav desse kjeldene:*
Scicli

**Scicli** er ein by og ein kommune i provinsen Ragusa i regionen Sicilia i Italia. Kommunen har 27&nbsp;000 ibuarar og dekker ei flatevidd på 137,6 km².

Byen Scicli ligg 106 meter over havet, om lag 25 kilometer sør for provinshovudstaden Ragusa. Landsbyane Donnalucata og Sampieri e Cava d’Aliga er også ein del av kommunen.

Landbruk er hovudnæring i kommunen. Her er store mengder av frukttre, samt dyrking av grønsaker, også i drivhus. I Scicli finst òg ei kjemisk industribedrift, som produserer kunstgjødsel og insektsdrepande midlar.

## Kjelder

**Denne artikkelen bygger på «[[:de:Scicli|Scicli]]» frå ,  den 18. september 2014.*
Jaj

**Jaj** er ein liten fjellandsby i Jbeil distrikt i Libanonfjella i Libanon. Mange av innbyggjarane bur her hovudsakleg i helgene. Staden er kjend for sedertrea som veks høgt opp i fjella. 

## Kjelder

**Denne artikkelen bygger på «[[:en:Jaj|Jaj]]» frå ,  den 18. september 2014.*
Mayfouq

**Mayfouq**, òg skrive **Mayfouk** (arabisk **ميفوق**) er ein landsby i Libanon i Jbeil distrikt i Libanonfjella. Han ligg 60&nbsp;km frå Beirut, kring 800 til 1100 meter over havet. Han var det andre maronittiske patriarkatet i Libanon.

Mayfouq har hatt kommunestatus sidan 2002. Nonneklostera Vår frue av Mayfouq og Mar Challita ligg her. 

## Kjelder

**Denne artikkelen bygger på «[[:en:Mayfouq|Mayfouq]]» frå ,  den 18. september 2014.*
Tripoli distrikt

**Tripoli distrikt** er eit lite, men folketett distrikt i Nord guvernement i Libanon. Det består av byen Tripoli og området rundt. Dei fleste innbyggjarane er sunnimuslimar (kring 80%), medan mindre minoritetar består av ortodokse og maronittisk kristne, og ein liten minoritet av alawittar.

## Demografi

## Kjelder

**Denne artikkelen bygger på «[[:en:Tripoli District|Tripoli District]]» frå ,  den 18. september 2014.* 
*** oppgav desse kjeldene:*
Indoeuropearar

**Indoeuropearar** (tysk *Indogermanen*, tidlegare engelsk *Aryans*) viser til alle folkegrupper som talar indoeuropeiske språk. I snevrare tyding viser nemninga til **protoindoeuropearar**, ei tenkt gruppe folk som tala opphavsspråket til dei indoeuropeiske språka. Ein tenkjer seg at desse folk levde på 2000- eller 3000-talet f.Kr.

Ein veit lite om samfunnstilhøva, den nøyaktige heimstaden og den antropologiske karakteren til indoeuropearane. Ein kan likevel danna seg eit bilde av nokre delar av levemåten deira gjennom det ordforrådet som er felles i dei eldste indoeuropeiske språka. Dei verker å ha kjend til husdyr som hest, okse, sau, geit og hund, medan det er funne færre ord som tyder på kjennskap til åkerbruk. Vidare har dei tydelegvis kjend til metallet kopar, men ikkje jern, slik at ein kan plassera folkegruppa ved overgangen frå stein- til bronsealderen. Dei kjende månetidsrekning, og teljemåten bygde i det vesentlege på 10-talsystemet. Religionen deira var polyteistisk, med mange liknande gudenamn.

Indoeuropearane kan opphavleg ha kome frå Asia, og kan ha budd ei tid i området nord for Kaspihavet og Svartehavet.  I ein ekspansjonsperiode som må ha byrja før 2000 f.Kr. kom indoeuropearane til Vest-Asia og India, til Balkan og store delar av øvrige Europa. Her har språka og kulturen deira ofte fortrengd tidlegare folkeslag. I Norden verker indoeuropearane å vera representert ved stridsøksfolka.

## Sjå òg
* protoindoeuropeisk
* indoeuropeiske språk

## Kjelder

*«Indoeuropeere» (14. februar 2009), *Store norske leksikon*. Fri artikkel henta 19. september 2014.
Elam

**Elam** var eit oldtidsrike aust for Sumer og Akkad, i det som no er Khuzestan i Iran og tilstøytande område i naboprovinsar og sørlege Irak. Riket varte i rundt tre tusen år, frå ca. 2400 f.Kr. til det blei okkupert av Assyria i 646 f.Kr.. Hovudstaden heitte Susa, og ruinane av denne byen liger rundt 35 mil aust for Bagdad.

## Namn
Namnet «Elam» er avleidd frå bibelsk hebraisk, og svarer til sumerisk *elam(a)* og akkadisk *elamtu*. Elamittane kalla seg sjølve *haltamti* på elamittisk.

I Det gamle Testamentet er elamittane rekna som etterkomarar av Elam, sonen til Sem. Riket deira blei ofte kalla «Susiana» i klassisk litteratur, sjølv om Susiana var ein særskild del av riket.

## Språk

Elamittisk er ikkje i slekt med dei semittiske, sumeriske eller indo-europeiske nabospråka. Det er anten rekna som eit isolert språk, eller det blir spekulert i om det er i slekt med dei dravidiske språka som no er utbreidde i Sør-India.

Fleire steg av språket er dokumentert. Dei eldste skriftdøma er skrivne med eigne skriftsystem som linear elamittisk, medan elamittane seinare gjekk over til å bruka akkadisk kileskrift. Dei tidlegaste innskriftene kan daterast til 2000-talet f.Kr. og det seinaste til akamenideriket. Elamittisk døydde ut om lag år 100. Det finst att rundt 30&nbsp;000 leirtavler med skrift etter elamittane.

## Kultur

Elam var eit rikt jordbruksområde som hadde kunstig vatning frå elvar som Karun. Området hadde også rik jakt og fiske og tilgang på råmaterial som tre, stein og metall. Elam gav samband mellom rika i Mesopotamia i vest og ulike stammefolk i aust. Nabofolka påverka kvarandre gjensidig, men førte også krig mot kvarandre. Den elamittiske stordomstida var den melommelamittiske perioden frå rundt 1500 til rundt 1100 f.Kr.

Lite er kjend om elamittisk religion. Dei var polyteistiske med ei viktig hovudgudinne kalla Kiririsha eller Pinikir, himmelguden Khumban eller Humban, verneguden Inshushinak, måneguden Napir, solguden Nahhunte og Jabru, herskar over underverda og far til alle gudane.

## Kjelder

**Denne artikkelen bygger på «[[:en:Elam|Elam]]» frå , og «[[:no:|Elam]]» frå  den 19. september 2014.*  
 

*Barstad, Hans M. «Elam» (9. september 2014), *Store norske leksikon*.
* Barstad, Hans M. «Elamittisk språk»  (6. desember 2011), *Store norske leksikon*.

## Bakgrunnsstoff
Urartu

**Urartu**, **Van-riket** eller **Ararat-riket** var eit oldtidskongedøme som låg rundt Vansjøen på det armenske høglandet i austlege Anatolia. Riket fanst i tidleg jernalder, frå rundt 1000 f.Kr., eller tidlegare, og truleg fram til 585 f.Kr. Det hadde ei stordomstid på 800-talet f.Kr., men gjekk tilbake på 600-talet og blei til sist erobra av medarane på 500-talet f.Kr. Seinare blei det første riket kalla Armenia danna i same området.

## Kjelder

**Denne artikkelen bygger på «[[:nb:Urartu|Urartu]]» frå , og «[[:en:|Urartu]]» frå  den 19. september 2014.*  

## Bakgrunnsstoff
Grevskapet Tripoli

**Grevskapet Tripoli** (1109 – 1289) var den siste av krossfararstatane. Det vart grunnlagd i Levanten, det vil sei den moderne regionen Tripoli, nord i  Libanon og delar av det vestlege Syria, med ein folkesetnad av kristne, drusarar og muslimar.Då krossfararane (kristne, hovudsakleg frankiske styrkar) erobra regionen i 1109, vart Bertrand av Toulouse den første greven av Tripoli. Han var ein vasall under Baldwin I av Jerusalem. Frå den tid vart styret av grevskapet ikkje så mykje avgjort av arv, som av faktorar som militærstyrke (både ytre styrkar og borgarkrigar), gunst og forhandlingar. I 1289 fall grevskapet Tripoli til sultan Qalawun i den muslimske mamelukkstaten i Kairo. Grevskapet vart då absorbert i det islamske riket. 

## Grevar av Tripoli

*Raymond IV av Toulouse (1102 &ndash; 1105)
*Alfonso-Jordan (1105 &ndash; 1109)
*William-Jordan, som regent (1105 &ndash; 1109)
*Bertrand av Toulouse (1109 &ndash; 1112)
*Pons av Tripoli (1112 &ndash; 1137)
*Raymond II av Tripoli (1137 &ndash; 1152)
*Raymond III av Tripoli (1152 &ndash; 1187)
*Raymond IV av Tripoli (1187 &ndash; 1189), son av Bohemond III av Antiokia.
*Bohemond IV av Antiokia-Tripoli (1189 &ndash; 1233, òg fyrste av Antiokia 1201 &ndash; 1216 og 1219 &ndash; 1233)
*Bohemond V av Antiokia-Tripoli (1233 &ndash; 1252, òg fyrste av Antiokia)
*Bohemond VI av Antiokia-Tripoli (1252 &ndash; 1275, òg fyrste av Antiokia 1252 &ndash; 1268)
*Bohemond VII av Antiokia-Tripoli (1275 &ndash; 1287)
*Lucia av Tripoli (1287 &ndash; 1289)

Tripoli ver tapt til egyptiske styrkar:

**[[Lucia av Tripoli]]* (1289 &ndash; c.1299)
**Philip av Toucy* (c.1299 &ndash; 1300)

Tripoli går over til kongane av Kypros og Jerusalem:

**[[Peter I av Kypros]]* (1345 &ndash; 1359)
**[[Peter II av Kypros]]* (1359 &ndash; 1369)
**James av Lusignan* (? &ndash; c. 1396), syskenbarn
**John av Lusignan* (c. 1396 &ndash; c. 1430), son
**Peter av Lusignan* (c. 1430 &ndash; 1451), bror, regent på Kypros
**[[Juan Tafures]]* (1469 &ndash; 1473)

## Kjelder

**Denne artikkelen bygger på «[[:en:County of Tripoli|County of Tripoli]]» frå ,  den 19. september 2014.* 
*** oppgav desse kjeldene:*


## Bakgrunnsstoff
Akkar distrikt

**Akkar** (arabisk عكار) er eit distrikt (*[[qadaa]]*) i Nord guvernement i Libanon. Distriktet dekkjer eit areal på 788 kvadratkilometer og har oppunder 200&nbsp;000 innbyggjarar. Det administrative senteret er Halba. Namnet Akkar kjem frå det assyriske ordet *akkare*, som tyder «bønder».

Distriktet er karakterisert av relativt store kystsletter, med høge fjell i aust. Akkar har vore styrt dei siste 400 åra av emirane og beikane frå Merheb-familien (Merheb, Merhebi, Shdid, EL Ali, Othman, Kaddour og fleire). Etter den libanesiske borgarkrigen tok bønder over landområda med hjelp av syriske soldatar under borgarkrigen. Dei største byane i Akkar er Halba, al-Bireh (tidlegare kalla «Biret el Hokem» der ein finn Merhebborga) og Kobayat (Quobayet).

Akkar har fleire arkeologiske stader med romerske og arabiske ruinar. Ein av dei mest kjende arkeologiske stadane og fødestaden til keisaren Alexander Severus, er tellen Arqa nær byen Miniara. Det er gjort fleire førhistoriske funn i Akkaråsane, som ein trur har vore i bruk av Qaraoun-kulturen i starten av den yngre steinalderrevolusjonen.

## Demografi
Innbyggjarane i Akkar region er hovudsakleg sunnimuslimar, etterfølgd av gresk-ortodokse kristne. maronittar, i tillegg til at regionen har den største folkesetnaden av alawittar i Libanon. Melkittar eller gresk-katolikkar finst òg i mindre mengder i regionen. Det bur òg turkmenarar i regionen.

På grunn av fattigdom og andre faktorar i distriktet har mange folk betalt menneskesmuglarar for å føre dei i farlege båtferder til Australia. Reiser har ofte enda i at båtane har forlist i det farlege Indiahavet.

## Kjelder

**Denne artikkelen bygger på «[[:en:Akkar District|Akkar District]]» frå ,  den 19. september 2014.* 
*** oppgav desse kjeldene: [http://www.sadaakkar.com Sada Akkar]*
Arqa

**Arqa** (fønikisk *Irqata*; hebraisk ערקת, *Arkat* i Bibelen) er ein landsby nær Miniara i Akkar distrikt i Nord guvernement i Libanon, 22&nbsp;km nordaust for Tripoli, nær kysten. Den arkeologiske staden Tell Arqa, som går attende til yngre steinalder, ligg her. Det gjer òg ei borg som vart bygd under krosstoga.

Han er nemnt i antikken i Amarnabreva til Egypt-(som *Irqata*), i tillegg til assyriske dokument.

Den romerske byen vart kalla **Caesarea i Libanon** eller **Arca Caesarea**. Keisaren Aleksander Severus var fødd der.

## Sjå òg
*Omleiringa av Arqa under Det første krosttoget
*Kanaan
*Amarnabreva

## Kjelder

**Denne artikkelen bygger på «[[:en:Arqa|Arqa]]» frå ,  den 19. september 2014.* 
*** oppgav desse kjeldene:*
*Moran, William L. *The Amarna Letters.* Johns Hopkins University Press, 1987, 1992. (softcover, ISBN 0-8018-6715-0)

## Bakgrunnsstoff
*Pictures of excavations of the city
Cheikh Mohammad

**Cheikh Mohammad** er ein landsby i Akkar distrikt i Libanon. Han ligg 400 meter over havet, mellom to fjell, oppom Akkarsletta og havet. Landsbyen består av kring 450 hus og 99% av innbyggjarane er kristen, hovudsakleg ortodokse og melkittiske katolikkar. Denne vesle landsbyen har to skular og to kyrkjer.

## Kjelder

**Denne artikkelen bygger på «[[:en:Cheikh Mohammad|Cheikh Mohammad]]» frå ,  den 19. september 2014.* 
*** oppgav desse kjeldene:*
*** «Lebanese  struggle with broken economy» , Don Duncan. *San Francisco Chronicle*, March 23, 2008]
Halba

**Halba** (arabisk حلبا) er det administrative senteret i Akkar distrikt i Nord guvernement i Libanon, nær grensa til Syria. 

Folkesetnaden i Halba er hovudsakleg sunni-muslimar, med ein minoritet gresk-ortodokse kristne og kristne maronittar.

## Kjelder

**Denne artikkelen bygger på «[[:en:Halba|Halba]]» frå ,  den 19. september 2014.*
Hisah

**Hisah** (**Hokr el Haïssa**, **El Haïssa**, **Hisa**, arabisk حيصا) er ein landsby i Akkar distrikt, nær grensa til Syria, i Libanon. Han er hovudsakleg busett av alawittar.

Historia til landsbyen går attende til tida til Banu Hilal-familien, og er kalla opp etter hesten til Abu-Zayd al-Hilali.

Under Libanonkrigen i 2006 vart ei bru i landsbyen bomba av israelske fly, og 12 menneske mista livet.

## Kjelder

**Denne artikkelen bygger på «[[:en:Hisah|Hisah]]» frå ,  den 19. september 2014.* 
*** oppgav desse kjeldene:*
Tripoli (fleirtyding)

**[[Tripoli]]** er hovudstaden i Libya.

**Tripoli** eller **Tripolis** kan òg syne til:

## Busetnader
*Tripoli i Libanon, den nest største byen i Libanon
*Trípoli i Hellas, hovudstaden i Arkadia i Hellas
*Tripolis i Larisaia, ein by i antikken
*Tripolis ad Maeandrum, ein by i antikken ved grensa mellom Lydia, Karia og Frygia
*Tripolis i Pontus, ein by i antikken
**Tirebolu, den moderne byen i Giresun provins i Tyrkia, som har henta namn frå denne byen 
*Tripoli i Iowa, ein by i Bremer County i Iowa i USA
*Tripoli i Wisconsin, ein småby i USA
*New Tripoli i Pennsylvania, ein landsby i Pennsylvania i USA

## Andre stader
*Tripolitania, ein historisk region i Libya
*Tripoli distrikt i Libya, eit av distrikta i Libya
*Tripoli distrikt, eit distrikt i Libanon
*Tripolis i Afrika, eit distrikt i det gamle Tripolitania
*Tripolis i Fønikia, eit maritimt distrikt i det gamle Fønikia
*Tripolis i Arkadia, eit distrikt i det antikke Arkadia i Hellas. 
*Tripolis i Lakonia, eit distrikt i det antikke Lakonia i Hellas. 
*Tripolis i Perrhaebia, eit distrikt i det antikke Perrhaebia i Thessalia i Hellas. 
*Grevskapet Tripoli, ein krossfararstat nær Tripoli i Libanon
*Tripoli eyalet, ein provins i Det osmanske riket sentrert kring Tripoli i Libanon
*Tripolitania eyalet, ein provins i Det osmanske riket sentrert kring Tripoli i Libya
Kobayat

**Al Qoubaiyat** eller **Kobayat** (arabisk القبيات) er den største kristne landsbyen i Akkar distrikt i Nord guvernement i Libanon. Alle innbyggjarane er maronittar og utgjer kring 12&nbsp;000 personar. Landsbyen er vanlegvis full av folk om sommaren, men få blir att om vinteren. 

Al Qoubaiyat ligg nordaust i Libanon, 145 km nord for Beirut.

## Etymologi
Namnet «Al Qoubaiyat» har arameisk opphav. Ordet *qbayya* tyder eit stort basseng og *qbayyat* er fleirtal av dette. Regionen fekk dette namnet på grunn av dei mange vasskjeldene her. 

## Kjelder


**Denne artikkelen bygger på «[[:en:Kobayat|Kobayat]]» frå ,  den 19. september 2014.*  


## Bakgrunnsstoff

* http://www.kobayat.org/
Königspitze

**Königspitze** (italiensk *Gran Zebrù*)  er ein 3&nbsp;851 meter over havet høg fjelltopp i Ortleralpane, på grensa mellom provinsane Bolzano og Lombardia i Italia. Det mykje bredekte fjellet består i hovudsak av dolomitt. 

Stephan Steinberger hevda å ha vore fyrstemann på toppen i 1854, ei bestiging som sidan har vore mykje omstridd då mange har funne det tvilsamt om at turen let seg gjennmføre slik han skildra den. Ti år seinare gjorde to britiske fjellklatrarar i lag med to lokale fjellførarar den fyrste sikre toppturen.

Under fyrste verdskrigen var Königspitze strategisk viktig og det vart kjempa hardt om kontrollen over fjellområdet. Gjennom det 20. hundreåret vart det klatra fleire ruter i nordveggen på fjellet. Königspitze var særleg kjend for den såkalla rullekaka (*Schaumrolle*), ein veldig snøskavl på toppegga som brast i 2001 og fall i avgrunnen. Sterk nedsmelting av isbreane og tining av permafrosten gjer at ein topptur langs normalruta i dag er noko meir krevjande enn i tidlegare tider.

## Kjelder

**Denne artikkelen bygger på «[[:de:Königspitze|Königspitze]]» frå ,  den 19. september 2014.*
Miniara

**Miniara** (arabisk منياره, òg kalla **Minyara**) er ein landsby i Akkar distrikt i Nord guvernement i Libanon, 9 kilometer aust for Middelhavet, og 3 kilometer sør for Halba. Innbyggjartalet er mellom 7&nbsp;000 og 10&nbsp;000. 

Mange av innbyggjarane frå landsbyen bur i dag i Tripoli, Beirut og andre libanesiske regionar eller utanlands.

## Demografi
Folkesetnaden er religiøst mangfaldig med ein majoritet av gresk-ortodokse, i tillegg til gresk-katolikkar, maronittiske katolikkar, protestantar, baptistar og Jehovas vitne.

## Kjelder

**Denne artikkelen bygger på «[[:en:Miniara|Miniara]]» frå ,  den 19. september 2014.*
Mish Mish

**Mish Mish** (arabisk مشمش, òg skrive **Michmich **) er ein landsby i Akkar distrikt i Nord guvernement i Libanon. Mish Mish ligg 1100 meter over havet i fjellomrmåda i nord. Den næraste store byen er Tripoli 45&nbsp;km i vest, medan den libanesiske hovudstaden Beirut ligg 129&nbsp;km mot sørvest.

Innbyggjartalet er kring 18&nbsp;000 innbyggjarar.

## Historie
Akkar distrikt vart først busett av fønikarane, men dei første busetjarane i Mish Mish var muslimar som bygde gjørmesteinshus kring ein moské. Eit par av desse første husa står framleis nær moskeen. 

## Klima
Temperaturen varierer frå -10 ºC om vinteren til 35 °C om sommaren. Mish Mish får ein god del regn og snø om vinteren. 

## Jordbruk
Sjølv om *mishmish* tyder aprikos, er det hovudsakleg eple og pære som vert dyrka her.
Aarjes

**Aarjes** (òg kalla **Arjis**, **Arjess**, arabisk عرجس) er ein landsby i Zgharta distrikt i Nord guvernement i Libanon. Folkesetnaden er maronittar.

## Kjelder

**Denne artikkelen bygger på «[[:en:Aarjes|Aarjes]]» frå ,  den 19. september 2014.*
Arbet Kozhaya

**Arbet Kozhaya**, òg kalla **Arbet Qozhaya** eller **Arabet Kozhaya**, (arabisk عربة قزحيا, gammalsyrisk ܥܪܒܐ ܕܩܙܚܝܐ‏) er ein landsby i Zgharta distrikt (*Zgharta Zawie*) i Nord guvernement i Libanon.

## Etymologi
Landsbyen har fått namn etter klosteret Kozhaya, som òg vert kalla St. Anton den store-klosteret (*Mar Antonios al-Kabir*). Klosteret ligg 950 meter over havet i Kozhayadalen. 

Ordet *Arbet* (Aarbet) tyder *skrå*, sidan landsbyen ligg på ei skrå flate oppom Kozhaya.

Namnet *Kozhaya* er assyrisk og tyder *livets skatt*, der  *skatt* syner til *[[Kristus]]*.

## Geografi
Kozhayadalen og den nærliggande Qannoubinedalen er ein del av Qadishadalen, som òg vert kalla Den heilage dalen. Landsbyen ligg mellom 900 og 1&nbsp;050 meter over havet og dekkjer kring 2 kvadratkilometer. Han ligg 5 km frå Ehden, 25 km frå Zgharta, 30 km frå sederskogen og 85 km frå Beirut.

## Kjelder

**Denne artikkelen bygger på «[[:en:Arbet Kozhaya|Arbet Kozhaya]]» frå ,  den 19. september 2014.* 

## Bakgrunnsstoff
*The official site of arbet-kozhaya landsby
Ardeh i Libanon

**Ardeh** er ein landsby i Zgharta distrikt i Nord guvernement i Libanon. Ardeh er ein gammal og historisk by og vart på 1300-talet fvt. kalla *Ardata*. 

Landsbyen ligg 84&nbsp;km frå Beirut, 10&nbsp;km frå Tripoli og 4&nbsp;km frå Zgharta.

Det vart gjort utgravingar på ein ås nær Ardeh på 1970-talet, der ein fann fleire gjenstandar. 

## Folketal
I 1519 budde det 38 menn i ardeh (22 kristne og 16 muslimar) og i 1571 hadde talet auka til 62 menn (44 kristne og 18 muslimar). I 1849 budde det 139 menn fordelt på 44 hus. Tidleg på 1900-talet var det i Ardeh busett 150 maronittiske menn, 20 ortodokse menn og 15 muslimske menn. I folketeljinga i 1932 var det 147 hus i Ardeh.

I 1998 vart det registrert 2616 innbyggjarar i landsbyen. 

## Jordbruk
Innan jordbruket vert det dyrka oliven, appelsinar, druer, tobakk, frukt og grønsaker.

## Kjelder

**Denne artikkelen bygger på «[[:en:Ardeh, Lebanon|Ardeh, Lebanon]]» frå ,  den 19. september 2014.*
Monte Zebrù

**Monte Zebrù** er eit 3&nbsp;735 meter over havet høgt fjell i Ortleralpane, på grensa mellom provinsane Bolzano og Sondrio i Italia. Fjellet består av to toppar, nordvesttoppen er 11 meter høgre enn sørausttoppen (3&nbsp;724 moh). Dei to toppunkta er i kring 400 meter frå einannan, mellom dei strekker seg ei for det meste skavldekt egg. Frå hovudtoppen går skarpe egger over mot dei høgste fjelltoppane i Ortleralpane, i sør Königspitze og i nord Ortler. Også desse eggene består av kvasse skavlar.

Toppen av Monte Zebrù vart nådd fyrste gongen den 29. september 1866. Fjellføraren Johann Pinggera frå Sulden var då i fylgje med den austerrikske-ungarske alpeforskaren og kartografen Julius Payer. Toppen er i dag rimeleg lett å nå frå *Rifugio Quinto Alpini* og eit ynda utsiktspunkt. 

## Kjelder

**Denne artikkelen bygger på «[[:de:Monte Zebrù|Monte Zebrù]]» frå ,  den 19. september 2014.*
Zgharta distrikt

**Zgharta distrikt** (arabisk زغرتا) er eit distrikt (*[[qadaa]]*) i Nord guvernement, nord i Libanon.

## Geografi
Det administrative senteret er byen Zgharta. Distriktet har 57 busetnader med 30 kommunar som dekkjer 37 landsbyar. Somme av områda deler same kommune, som Ehden/Zgharta, Kfarsghab/Morh Kfarsghab og Miziara/Harf Miziara. 

Distriktet ligg frå 40 til 2800 meter over havet, frå nær kysten til det høgaste punktet i Libanonfjella. 

Dei høgaste delane av distriktet ligg oppom Qozhayadalen, som er den nordlege delen av Qadishadalen, som er ein verdsarvstad. Horsh Ehden naturreservat ligg i fjella i dette distriktet. Her ligg fleire turistmål, som klosteret Mar Sarkis og klosteret i Qozhaya.

## Økonomi
Jordbruk er hovudnæringa i distriktet med ein viktig olivenoljeproduksjon i kystområda, og frukt (eple og pære) i fjellområda. I nyare år har det òg vore ein viss tenestesektor i Zgharta.
 
## Folkesetnad
Folketalet er estimert til kring 90&nbsp;000 (1998). Kring 50&nbsp;% av innbyggjarane bur i Zgharta, Rachiine, Kfardlakos, Kfarhata, Mijdlayiah, Ardeh, og Harf Ardeh. Dei fleste innbyggjarane er maronittiske katolikkar, med ein minoritet av gresk-ortodokse, armenarar, sunni-muslimar og andre.

## Byar og landsbyar

## Kjelder

**Denne artikkelen bygger på «[[:en:Zgharta District|Zgharta District]]» frå ,  den 19. september 2014.* 
*** oppgav desse kjeldene:*
Asnoun

**Asnoun** (arabisk اصنون) er ein liten landsby i Zgharta distrikt i Nord guvernement i Libanon. Han ligg 2 km sør for byen Zgharta. 

Innbyggjarane i Asnoun er libanesisk og følgjer den maronittisk-katolske kyrkja. Soknekyrkja og vernehelgen er Mar Yacoub (St. Jakob, òg kalla 

Asnoun er full av oliventre og produserer oliven og olivenolje. Vindruer finst òg føre nesten kvart einaste hus. 

Asnoun har ein offentleg grunnskule. 

## Galleri

Fil:AsnounSchool.JPG|Grunnskulen
Fil:ChabHouse.JPG|Eit gammalt hus i Asnoun som høyrer til familien Chab
Fil:Painting of Santiago Matamoros.jpg|St. Jakob


## Kjelder

**Denne artikkelen bygger på «[[:en:Asnoun|Asnoun]]» frå ,  den 19. september 2014.*
Haret Al Fawar

**Haret Al Fawar** er ein landsby i Zgharta distrikt i Nord guvernement i Libanon.

Haret Al Fawar ligg ved foten av fjellet Terboul, 200 meter over havet. 

## Kjelder

**Denne artikkelen bygger på «[[:en:Haret Al Fawar|Haret Al Fawar]]» frå ,  den 20. september 2014.*
Ehden

**Ehden** (اٍهدن på arabisk) er ein fjellby i hjartet av dei nordlege fjella i Libanon og på sørvestsida av fjellet Makmal i Libanonfjella. Byen ligg i Zgharta distrikt. 

Ehden er ein kjend sommarferiestad og turistsenter. Fjellbyen ligg 1500 meter over havet og 31&nbsp;km frå Zgharta, 110&nbsp;km frå Beirut og 39&nbsp;km frå Tripoli.

## Etymologi
*Ehden* kjem frå arameisk og tyder «foten av fjellet». Plasseringa av Ehden ved foten av fjellet Mar Sarkis støttar denne forklaringa. 

## Historie
Ehden har historie som går attende til antikken. Innbyggjarane omforma dei steinete åsane til dyrkbar mark. Ehden var den opphavlege heimstaden til innbyggjarane som seinare grunnla Zgharta ved den libanesiske kysten på 1500-talet. Dette var vinterheimen deira, sidan Ehden kan få ein god del snø om vinteren. 

I 850 fvt kom den arameiske kongen Hadadezer til Ehden og bygde han om. Han sette opp ein statue av guden Baal Loubnan eller Snøguden. I 700 fvt kom Sennacherib, ein assyrisk konge gjennom byen, øydela han og velta statuen. I 300 fvt bygde Selevkos I, leiaren for ein ein del av armeen til Aleksander den store opp att Ehden. Selevkos I bygde òg eit stort tempel på austsida, der han reiste ein statue av solguden Helios. I 64 fvt. erobra og øydela Pompeius Ehden. Det var først då kristendomen kom til området at syrarane bygde han opp att. 

I 1264 støtta folket i Ehden krosstoga i slaget om byen Tripoli. I 1283 invaderte armeen til mamelukk-sultanen Qalawun Libanonfjella og sette Ehden i brann. i 1586 brann Ehden nok ein gong. 

## Byggverk

Dei første kyrkjene i Ehden vart bygd over eit heidensk tempel. Det store tempelet vart bygd av Selevkos, men vart øydelagd i år 60 fvt. Stein frå tempelet vart sidan nytta til å byggje fem kyrkjer i Ehden. Det er i dag i alt 23 kyrkjer i Ehden. I tillegg er det seks kloster. 

## Sjå òg
* Zgharta
* Ehdenmassakren

## Kjelder

**Denne artikkelen bygger på «[[:en:Ehden|Ehden]]» frå ,  den 19. september 2014.* 
*** oppgav desse kjeldene: 
* Daleel Ehden (nok) av dr. Youssef Yammine
*
 

## Bakgrunnsstoff
* http://www.ehdenz.com/
* http://www.zgharta-ehden.org/
* http://www.horshehden.org
Iaal

**Iaal** (arabisk ايعال), òg skrive **Ī’āl** eller **I’aal**, er ein gammal landsby i Libanon kring 12&nbsp;km søraust for Tripoli, 85&nbsp;km frå Beirut og 5&nbsp;km frå Zgharta. Han ligg i Zgharta distrikt i Nord guvernement ved foten av Libanonfjella og har ein veg som går opp i jella, parallelt til Wadi Iaal. Det ligg ei borg på ein åstopp i sentrum av landsbyen. Iaal festning vart bygd i 1816 av Mustafa Agha Barbar (guvernør i Tripoli under osmanarane frå 1798) fordi området vart rekna som strategisk med tanke på utsikta, som strekkjer seg heilt til kysten av Middelhavet. Andre bygg i Iaal er mellom anna moskéen langs vegen opp i fjella, kalla Masjid al-Taqwa (arabisk for «Fromheitsmoskeen»), bygd i 1994.  Det ligg ein moské til innafor festninga. 

## Historie
Iaal var busett før Barbar bygde festninga, noko ei osmansk folketeljing frå 1555 syner. Denne synte at det var 34 menn i landsbyen på denne tida (kvinner vart ikkje talde). 

## Jordbruk
Området kring Iaal får vatn frå Iaal-dammen og elva som flyt ut frå Wadi Iaal. Dette gjer området frodig og byen er kjend for dei mange oliventrehagane.

## Klima
Klimaet i Iaal er middelhavsklima med ein god del regn og milde vintrar, og varme, tørre somrar. Årsmiddelnedbøren er 810 mm. 

## Kjelder

**Denne artikkelen bygger på «[[:en:Iaal, Lebanon|Iaal, Lebanon]]» frå ,  den 20. september 2014.* 
*** oppgav desse kjeldene:*
Kifraya

**Kifraya** er ein sunnimuslimsk landsby med somme maronittar i Koura distrikt i Nord guvernement i Libanon. Landsbyen er kjend for vinen sin.

## Kjelder

**Denne artikkelen bygger på «[[:en:Kifraya|Kifraya]]» frå ,  den 20. september 2014.* 
*** oppgav desse kjeldene:*
Mazraat En Nahr

**Mazraat En Nahr**, òg skrive **Mazret Al Nahr**, **Mazraat El Nahr** eller **Mazraat Al Nahr**; arabisk مزرعة النهر) er ein landsby som ligg på grensa mellom Zgharta distrikt og Bsharri distrikt i Nord guvernement i Libanon. Han ligg i Qadishadalen, som er ein heilag stad i austleg kristendom.

Mazraat En Nahr ligg mellom dei to større landsbyane Tourza og Sereel. Namnet *Mazraat Al Nahr* er eit libanesisk ord som tyder «planting ved elva». Det vert dyrka poteter, lauk, frukt og grønsaker ved sidan av elvane El Karya og El Ghar. 

Han ligg 98&nbsp;km frå Beirut, 24&nbsp;km frå Tripoli og 19&nbsp;km frå Zgharta

## Kjelder

**Denne artikkelen bygger på «[[:en:Mazraat En Nahr|Mazraat En Nahr]]» frå ,  den 20. september 2014.*  
 

## Bakgrunnsstoff
* http://mazraatennahr.weebly.com/
SATS ELIXIA

**SATS ELIXIA** er ei treningssenterkjede som vert ått av Health & Fitness Nordic AB, som sjølv vert ått av Altor Equity Partners og TryghedsGruppen. SATS ELIXIA er ein fusjon mellom treningssenterkjedene SATS og ELIXIA, som vart til i 2014.

Kjeden har om lag 160 trengingssenter i Noreg, Sverige og Finland, med meir enn 7 000 ansette.

## Fotnotar